KATMATA PALGEGA
Tere tulemast saatesse!
Alustame uut õppetervikut, mis koosneb 12 osast.
Tänane saade on 1. osa seeriast
"Pühas Vaimus nägemine".
Õpime sellest, kuidas Piibel julgustab meid kuulama Jumala häält,
häälestama oma vaimulikke meeli, nägema nägemusi, unenägusid,
õppima Jumala kujutlikku keelt. Õpime inglitest ja avatud taevast.
Mida tähendab olla joobnud Pühast Vaimust?
Mis on külaskäigud Taevasse?
Selle seeria viimases ehk 12. osas räägime sellest, kuidas kõigi nende
asjade motiiviks on armastus.
Saate lõpus tuleb ekraanile e-posti aadress,
mida näete juba praegu ekraanil.
Sellel aadressil võime vestelda ja jagada omavahel nägemusi,
unenägusid, mida Jumal on kellelegi näidanud.
Kui kellelgi meist on nägemus või unenägu, mida sa pole ise mõistnud,
võid jagada seda meie prohvetliku meeskonnaga.
Palvetame, mida Jumal tahab sinu nägemuse või unenäo kaudu rääkida.
E-posti aadressi saate üles kirjutada ka saate lõpus,
kui soovid midagi meiega jagada.
Selles 1. saates uurime vaimulike meelte ärkamist.
Alustame Hb 5:13-14:
"Igaüks, kes toitub piimast, on veel vilumata õiguse sõnas,
sest ta on alles väeti laps. Tahke toit on aga täisealiste jaoks,
kelle meeled on kogemuste varal harjunud eristama head ja kurja."
Räägime kogemustest ja harjumisest, kasvamisest selle sisse,
et mõistame Jumala kõnet kõikide oma meeltega.
Meil on viis loomulikku meelt: nägemine, kuulmine, haistmine,
maistmine ja kompimine.
Usun, et Jumala südamel on tuua kõik meeled vaimulikule tasandile.
Võtame aluseks 1. Moosese raamatu 1:26-27.
"Ja Jumal ütles: "Tehkem inimesed oma näo järgi, meie sarnaseks,
et nad valitseksid kalade üle meres, lindude üle taeva all, loomade üle
ja kogu maa üle ja kõigi roomajate üle, kes maa peal roomavad!"
Ja Jumal lõi inimese oma näo järgi, Jumala näo järgi lõi ta tema,
ta lõi tema meheks ja naiseks."
Maa põrmust voolis Jumal inimese. Ta lõi inimese.
See oli tema inimlik osa. Meie inimlik osa.
Jumal õnnistas Aadamat ja puhus Tema sisse elu vaimu.
Sellest sai tema vaimulik osa.
Need kaks osa olid inimese sees siis ja on praegu meie sees,
inimlik ja vaimulik osa.
Usun, et samamoodi meil on nii inimlikud kui ka vaimulikud meeled.
Kogen, et Isa tahab aktiviseerida meie vaimulikke meeli,
tõusma Jumala Vaimu tasemele.
Keskendume tänases saates sellele, kuidas Jumal tahab, et näeme Vaimus.
Esimene palve, mida hakkasin paluma juba usutee algusaastatel,
soovitan seda ka sulle, kui soovid kasvada Jumala tundmises.
Loe iga päev Efeslastele 1:17 alates. Räägi neid sõnu oma ellu.
Seal öeldakse: "Et meie Issanda Jeesuse Kristuse Jumal,
kirkuse Isa, teile annaks tarkuse ja ilmutuse Vaimu tema äratundmisel,
valgustades teie südame silmi, et te teaksite, milline lootus on
tema kutsumises, milline on tema pärandi kirkuse rikkus pühade sees
ja milline on tema väe võrratu suurus meie heaks,
kes me usume tema tugevuse jõu mõjul."
Isa tahab avada meie südame silmad, meie arusaamise Jumala tundmises.
Meie arusaamise silmad Jumala tundmises.
Kus on meie südame silmad, mis Jumal tahab avada?
Meie mõttemaailmas, mõistuses.
Meie hinges, kus on mõistus, tahe ja tunded.
Jumal tahab muuta meid rohkem Kristuse sarnasteks
läbi meelte uuendamise. Ta tahab avada arusaamist Jumala tundmises.
Apostlite tegude 2. peatüki sündmuseid tunnevad kõik.
Ap 2:17: "Ja viimseil päevil sünnib..." Me elame nendel päevadel.
"...ütleb Jumal, et ma valan oma Vaimust välja kõigi inimeste peale
ja teie pojad ja teie tütred ennustavad ja teie noored
näevad nägemusi ja teie vanad näevad unenägusid,
ning oma teenrite ja teenijate peale ma valan neil päevil välja oma Vaimust
ja nad ennustavad, ning ma annan märke ülal taevas ja tunnustähti
all maa peal: verd ja tuld ja suitsusambaid. Päike muutub pimedaks
ja kuu vereks, enne kui tuleb Issanda päev, suur ja ülev.
Ja sünnib, et igaüks, kes hüüab appi Issanda nime, päästetakse."
Jumal tahab sinuga rääkida. Iga kord, kui räägid Temaga,
viibid avatud taeva all. Jeesus avas meile tee kõigepühamasse paika,
Jumala auhiilguse ligiolusse. Isa tahab valada välja Vaimust
meie igaühe peale, et me võiksime prohveteerida, näha nägemusi,
unenägusid, ja kuulda Jumala häält.
Kõik see on võimalik sellele, kes januneb.
Sõna ütleb, et kõik võivad prohveteerida.
Hesekiel ütleb 1. peatüki alguses: "...sündis, et taevad avanesid ja
ma nägin Jumala nägemusi."
Ilmutuse raamat 19:11 Johannes kirjutab:
"Ma nägin taeva olevat avatud..." Apostlite tegude 10. peatükis
salmides 10-11 Peetrus oli täis Püha Vaimu ja prohvetlikkust.
Ta nägi taeva olevat avatut ning sai näha nägemusi Jumala maailmast.
Kogen, kuidas Jumal ootab, et me avame Talle oma südamete uksed.
Ilmutuse raamat 1:10 öeldakse: "Ma olin vaimus Issanda päeval
ning kuulsin enese taga valju häält, otsekui pasunast..."
Johannesel oli prohvetlik kohtumine Jumalaga Pühas Vaimus.
Ilmutuse raamat 3:20: "Ennäe, ma seisan ukse taga ja koputan.
Kui keegi kuuleb mu häält ja avab ukse, siis ma tulen tema juurde
sisse ning söön õhtust temaga ja tema minuga."
Jällegi Johannes oli Pühas Vaimus.
See uks, millele Jumal koputab, on meie igaühe südame uks.
Esimene koputus võib tähendada kutset päästmisele.
Aga meile, Jeesuse järgijatele, see koputus tähendab:
Astu sisse, tule sügavamale! On olemas veel rohkem.
On olemas vaimumaailm. Ära lepi sellega, mis sul on.
Ülemlaul 5 ütleb samamoodi, et Jeesus seisis ukse peal ja koputas.
Jumal koputab ja me saame avada Talle oma südame ukse,
avame Jeesusele ukse oma ellu.
See toimub paljudel erinevatel tasemetel.
Siis Jumal avab meile ukse Taevasse.
Ilmutuse 4:1 Johannes räägib Vaimus: "Pärast seda ma nägin, ja vaata:
taevas oli avatud uks, ning sama hääl, mida ma olin kuulnud
enesega rääkivat otsekui pasun, ütles: "Tule siia üles ja ma näitan
sulle, mis peab sündima pärast seda!" Sedamaid olin ma vaimus. Ning ennäe,
taevas seisis troon, ja keegi istus troonil."
Jumala uks on alati lahti. Jumal ei ole kunagi peidus.
Jumal ootab, et me avame Talle oma südamete uksed.
Südame ees võib olla kardin. Nii räägib 2 Kr 6:11-12.
Jumal tahab võtta eest ära selle kardina meie südamete eest.
Meie arusaamise eest.
Et võiksime elada igat päeva vaimus. Tõusta hommikul üles, võtta oma risti,
uskuda, et Jeesus on tee tõde ja elu, ning hakata elama vaimus iga päev.
Häälestame oma meeled.
Et need ei töötaks ainult inimlikul tasemel,
vaid oleksid kogemuste varal harjunud eristama vaimumaailma.
Su elu muutub rikkamaks ja värvikirevamaks.
Su elu muutub täidlasemaks.
Minu enda kogemus on juba paari aastakümne tagune
uuestisündimise moment. Siis avasin esimest korda Jeesusele ukse.
Sellest hetkest muutus kõik.
Kõik tundus, kõlas ja nägi välja teistsugune.
Miski ei olnud enam nii, nagu varem.
Jumal tõstis kõik mu meeled selgemale tasandile.
Kui inimesed saavad päästetud või uuendatud oma usus,
nad tihti ütlevad, et justkui muru oleks rohelisem ja taevas sinisem.
Mispärast nad nii ütlevad? Sest vaimulikud meeled
tõstetakse Jumala tasandile.
Laseme Jumalal süüdata meie vaimulikud meeled,
et me võiksime tunda, haitsta ja maitsta asju vaimsel tasandil.
Ida hakkab vaikselt voolama Pühas Vaimus laulu ja klaverimänguga.
Palvetame meie, et Püha Vaim selles hetkes ja tulevastel päevadel,
võiks tõsta sind tasemele, kus kõik paistab selgem ja valgem.
Kus kõik tundub kuidagi olevat tõelisem.
See, mis on igavikus, on tõeline. See, mis on vaimumaailmas.
See, mis on Pühas Vaimus, on palju tõelisem kui see,
mida näed enda ümber loomulikus sfääris.
Aitäh, Püha Vaim, et juhid seda hetke siin ja inimeste kodudes.
Püha Vaim, ilmutuse ja tarkuse vaim, tule ja avarda meie arusaamist
Jumala tundmises.
Laseme Jumalal süüdata. Ülistame Jeesust.
Kallis vaataja, sul on võimalus toetada TV7 tööd Eestis!
Lisainfo saamiseks, külasta meie kodulehte www.tv7.ee
Oled nii hea, kallis Jeesus
Oled nii hea
Ava mu silmad
Et võiksin näha Su tahet
Ava mu kõrvad
Et võiksin kuulda Su häält
Ava mu süda
Et võiksin mõista Su tahet Näha Su tegusid, kuulda Su häält
Ava mu süda, Isa
Ava mu süda Mõistma Su tahet
Kuulma Su häält Nägema Su tegusid
Armastad mind nii väga Armastad mind nii väga
Armastad mind nii väga, Isa
Lase mul kuulda Su häält Lase mul näha Su tahet
Tahan näha Su palet Nii nagu Mooses nägi
Tahan näha Su tahet Tahan kuulda Su häält
Tahan näha Su tahet
Ava mu silmad nägema Asju, mida Sina näed
Ava mu kõrvad
Kuulma ka Isa ohkeid
Tean, see on Su tahe Et kuulen Sind ja näen Sind
Nägin nägemuse tunnelist.
Tunnelis oli teekäija.
Kogen, et Püha Vaim räägib sellest, kuidas mõned meie seast
on teinud usuhüppe oma eludes.
Oled toetunud Jumala peale, usaldanud Teda ja teinud usuhüppe.
Kogen, et selle hüppega oled astunud välja mugavustsoonist
kuskile tundmatusse. Tunnel, mida nägin, justkui kujutab
seda vahehetke, mis on usuhüppe ja läbimurde vahel.
See tunnel on siirdefaas, liikumiseks uuele tasemele.
Oled oodanud vastust, uusi võimalusi, uut aega.
Ootad uusi uksi.
Jumalale meeldib su kuulelikkus ja eneseohverdamine.
Oled teinud usuhüppe ja usaldanud Jumalat.
Näen läbi selle teekäija silmade, kes seisab tunnelis, läbib siirdefaasi.
Valgus paistab! Uued hääled juba kostavad.
Tahan sind julgustada: Läbimurre on lähedal!
Läbimurre ei ole enam kaugel. Lähed läbi tunneli järgmisele tasemele.
Järgmiste asjade juurde.
Tahan kuulutada, et su vaimulikud meeled muutuvad tundlikumaks.
Et võiksid juba näha valgust, kuulda uut häält tulevikust.
Väga hea! Imeline!
See saab mõjutama su tööd, äri, majandust.
Oled teinud usuhüppe ja Jumal vastab sellele.
Nägin ka teise nägemuse, kui Ida ülistas Jeesust.
Nägin pildi jalgrattast, mille esiratas oli kõveraks väänatud.
Sul seisab kuskil keldris või maja taga ratas,
millega juhtus õnnetus ja praegu selle esiratas on viltu.
Jumal kinnitab su teenistust ja seda kutsumist, mis sul on.
Räägin praegu su jalgrattast. Aga samas räägin ka su
vaimulikust kutsumisest, kuna jalgratas sümboliseerib teenistust.
Oled oodanud ja mõelnud, millal midagi hakkab liikuma.
Nägin vaimus, kuidas Jumal tegi sirgeks su teenistuse
"esiratta", et võiksid hakata liikuma. On aeg istuda sadulasse ja
liikuda selles suunas, millest Jumal on rääkinud.
Kogen, et sa ei pea ootama erilist võidmist või koolitama
end teatud kursustel.
Jumal varustab sind, see on hea. Aga Jumal ootab su südame igatsust
hakata liikuma selles suunas, millest Jumal on rääkinud.
"Ma ei oota enam, et keegi teine läheks ja ma saaksin kõrvalt jälgida."
Jumal on kutsunud meid käima ees ja rajama teed teistele.
Selle jalgratta omanik on eelkäija.
Jumal tahab kinnitada su sisemaailma.
Ta tahab sind trööstida, kui su südames on valu.
Kui su hinges on mure, Jumal tahab trööstida, kinnitada ja tervendada.
Ta räägib sulle tulevikku ja lootust. Palju võimalusi on ees ootamas.
Näen juba, kuidas su jalgratas on korras, hakkad liikuma koos Jeesusega.
Täielikus usukindluses, olles Jumalale kuulelik.
Isa, tänan selle eest, et paljud võivad paluda vaimulike meelte
avanemist. Seda, et vaimumaailm muutuks reaalsemaks kui see,
mida näeme. Sind ja mind on istutatud Taevasse.
Meie tahtmine ja kirg on suunatud nendele asjadele, mis on Isa juures.
Me võime tuua selle siia maa peale ja hakata elama
oma elusid igavikus juba siin koos Jumalaga.
Kõik on võimalik sellele, kes usub. Sellele, kes ütleb: "Jeesus,
ma avan oma südame ukse."
Tule mu sisse ja muuda mind.
Aitäh, Isa, et paljude jaoks taevas on sinisem ja muru rohelisem.
Rõõm on veelgi suurem!
Isa tuleb ja kinnitab su füüsilist inimest, tõstes sind vaimulikkuse
tasemele, et need kaks võiksid justkui sulanduda kokku.
Sa oled alati see, kes sa oled. Igapäevaelus oled uus loodu,
Jeesuse järgija. Sinu sees on sama Vaim, kes äratas Kristuse surnuist.
Ta elab sinu sees.
Au Sulle, Isa, selle eest, mis Sa teed. Au Sulle!
Tõlge: Sanna Pitko